Paterna, la ciutat valenciana de més de 50.000 habitants amb major renda per càpita
02/01/2025

# Paterna, la ciutat valenciana de més de 50.000 habitants amb major renda per càpita

[![Paterna, la ciutat valenciana de més de 50.000 habitants amb major renda per càpita](/images/noticias/2024/12/torreta.png)](/images/noticias/2024/12/torreta.png)

02.01.2025

*   D'entre els municipis de més de 50.000 habitants, Paterna, amb una renda mitjana per habitant de 31.760 euros, ocupa el primer lloc per davant de municipis com Torrent, Benidorm, Elx, Gandia, Sagunt o Orihuela.
*   L'Alcalde de Paterna, Juan Antonio Sagredo ha destacat que “el desenrotllament econòmic i empresarial experimentat per la nostra ciutat estos últims anys amb més de 3.000 empreses i 45.000 treballadors, l'augment poblacional per damunt dels 75.000 habitants, el deute zero de l'Ajuntament i les bones xifres d'ocupació amb 53.000 afiliats i més de 5.000 autònoms fan que Paterna compte amb este excel·lent posicionament de renda mitjana per habitant a nivell autonòmic i nacional”.

Paterna està d'enhorabona i tanca este any 2024 liderant el rànquing dels municipis de més de 50.000 habitants de la Comunitat Valenciana amb major renda mitjana bruta per càpita:31.760 euros.  
  
Així ho ha revelat l'Alcalde de Paterna, Juan Antonio Sagredo, qui ha destacat que _“el desenvolupament_ econòmic i empresarial experimentat per la nostra ciutat estos últims anys, l'augment poblacional per damunt dels 75.000 habitants i el marcat potencial industrial de la ciutat amb tres EGM i recentment declarada Municipi Industrial Estratègic permet que Paterna compte amb este excel·lent posicionament de renda mitjana bruta a nivell autonòmic i nacional”.  
  
En este sentit, el primer edil també ha recordat que _“Paterna continua sent el municipi de la Comunitat Valenciana amb major taxa d'activitat, que l'Ajuntament té Deute Zero gràcies a l'eficient gestió econòmica de la ciutat realitzada per l'Executiu socialista i que, a nivell d'ocupació, la ciutat compta amb més de 53.000 afiliats al Règim General de la Seguretat Social i més de 5.000 autònoms”._  
  
Amb este excel·lent posicionament d'entre les ciutats de més de 50.000 habitants, Paterna se situa en la Comunitat Valenciana per davant de municipis com Torrent, Benidorm, Elx, Gandia, Sagunt o Orihuela.  
  
Esta informació, corresponent a l'exercici 2022, es desprén de l'estadística recentment publicada per l'Agència Tributària que aporta dades per contribuent, és a dir, dels qui han presentat declaració de la renda (IRPF) i per tant, està directament relacionada amb els ingressos de les persones físiques derivats de la seua activitat, tant per compte propi, com a per compte d'altri.